บาทเปิด 33.93 บาทต่อดอลลาร์ แนวโน้มอ่อนค่า
เงินบาทเปิดตลาด 33.93 บาทต่อดอลลาร์ แนวโน้มอ่อนค่า มีโอกาสทดสอบ 34.00 บาทต่อดอลลาร์ จับตาประชุมศบค.วันนี้
22 เม.ย. 2565

เมื่อวันที่ 22 เม.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.93 บาท/ดอลลาร์ อ่อนค่าจาก เย็นวานนี้ที่ปิดตลาดที่ระดับ 33.85 บาท/ดอลลาร์เช้านี้เงินบาทยังอ่อนค่าต่อ ซึ่งเป็นไปตามทิศทางเดียวกับค่าเงินสกุลอื่นๆ ในภูมิภาคที่อ่อนค่าเมื่อเทียบกับดอลลาร์สหรัฐ ทั้งนี้ ดอลลาร์สหรัฐแข็งค่าจากผลของอัตราผลตอบแทนพันธบัตรรัฐบาลสหรัฐปรับตัวสูงขึ้นค่อนข้างมาก ประกอบกับการออกมาให้ความเห็นของประธานธนาคารกลางสหรัฐ (เฟด) เมื่อคืนนี้ ในเรื่องที่จะปรับขึ้นอัตราดอกเบี้ยนโยโบายในรอบเดือนพ.ค. ซึ่งมีความเป็นไปได้ที่จะขึ้น อีก 0.50% โดยระหว่างวัน เงินบาทมีโอกาสจะอ่อนค่าไปทดสอบที่ระดับ 34.00 บาท/ดอลลาร์ได้"ต้องจับตาผลการประชุม ศบค.ชุดใหญ่วันนี้ เกี่ยวกับการผ่อนคลายมาตรการในการเดินทางเข้าประเทศ ซึ่งหากมีการผ่อนคลายมาตรการเพิ่มขึ้น ก็จะช่วยจำกัดการอ่อนค่าของเงินบาทไปได้บ้าง แต่คงไม่ได้ช่วยให้เงินบาทแข็งค่ามากขึ้น" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.80-34.00 บาท/ดอลลาร์